עין ההשגחה

[ממוזער| עין ההשגחה כפי שהיא מופיעה על צדו האחורי של [סמל ארצות הברית, בשטר הדולר]]
**עין ההשגחה** (או **עינו הרואה כל של אלוהים**) הוא סמל המתאר עין, פקוחה לרוב, במשולש המוקף בקרני אור או עננה קדושה, המסמל את ההשגחה האלוהית, לפיה עין אלוהים צופה באנושות. דוגמה ידועה של עין ההשגחה מופיעה בצד האחורי של סמל ארצות הברית, המופיע בשטר הדולר האחד של ארצות הברית.

## מקור
עינו הרואה כל של אלוהים מופיעה במספר מיתולוגיות ודתות עתיקות כסמל להשגחה, אור, תבונה ונפש.

### העין של רע

על פי המיתולוגיה המצרית, האל סת רצח את אחיו אוסיריס בכדי למנוע ממנו צאצאים ובכך לשמור בחיקו את כס האצולה. למרות זאת, איזיס, אשת אוסיריס, ילדה בסתר את הורוס ושמרה עליו בסתר במטרה להגן עליו מפני דודו.

עם גדילתו של הורוס, הוא אתגר את דודו סת בחיפוש אחר נקמה על רצח אביו, הקרב נגמר עם התערבות האלים ומסירת כס האצולה להורוס, שאיבד בקרב את עינו. באותה עת, על סת הוטלה המשימה להחליף את עינו הפגועה של הורוס. בגרסה אחרת, העין הוחזרה להורוס על ידי האל תחות בכך שירק לתוך תעלת העין שלו. הורוס החליט להעניק כבוד אחרון לאביו בכך שהאכיל אותו בעינו החדשה, בכך אוסיריס חזר לחיים בטקס אותו ניהלו הורוס, תחות ואנוביס.

## שימוש על ידי ממשלות וקונפדרציות
### ארצות הברית
[ממוזער| העיצוב המקורי עבור [סמל ארצות הברית|החותם הגדול של ארצות הברית מאת סימיטייר]]
[ממוזער|262x262 פיקסלים| סמל העיר [ברסלב (בלארוס)|ברסלב, בלארוס]]
בשנת 1782, עין ההשגחה אומצה כחלק מהסמליות המופיעה בצדו האחורי של החותם הגדול של ארצות הברית. היא הוצעה לראשונה כמרכיב של החותם הגדול על ידי הראשונה מבין שלוש ועדות עיצוב ב-1776. הצעה זו משויכת ליועץ האמנותי, פייר יוג'ין דו סימיטייר, באותה העת, היה זה סמל נפוץ להשגחתו המיטיבה של אלוהים.

בהצעתו המקורית לוועדה, דו סימיטייר הציב את העין מעל מגנים כדי לסמל כל אחת משלוש עשרה המושבות המקוריות של האיחוד. בגרסה של החותם שאושרה בסופו של דבר, העין ממוקמת מעל פירמידה בלתי גמורה בת שלוש עשרה מדרגות (המסמלות את המושבות המקוריות, אך גם מסמלת את הפוטנציאל של האומה לצמיחה עתידית). סמליות זו מוסברת באמצעות המוטו המופיע מעל העין, *annuit cœptis*, כלומר "הוא מאשר את ההתחייבויות [שלנו]" (או "אישר").

ככל הנראה בגלל השימוש בעיצוב בחותם הגדול, עין ההשגחה עשתה את דרכה לתוך חותמות וסמלים אמריקאיים אחרים, כמו למשל:
* סמל קולורדו
* סמל העיר קנושה, ויסקונסין
* משרד המודעות למידע של DARPA

#### מטבעות אמריקאים
עין ההשגחה שימש בין צורות שונות של מטבעות לאורך ההיסטוריה של ארצות הברית, כולל:
* שטר הדולר האחד של ארצות הברית, כחלק מסמל ארצות הברית
* מטבע נחושת השומש ברפובליקת ורמונט
* מטבעות נובה קונסטלטיו , סדרת המטבעות הראשונה שהונפקה בארצות הברית, מ-1783
* מטבעות נחושת מסדרת נובה קונסטלטיו בשנים 1783 ו-1785
* מספר הנפקות מסדת נובה קונסטלטיו השומשו בקולומביה

### ליטא
עין ההשגחה מופיעה במספר סמלים ליטאיים, כולל:
* סמל העיר אלובה
* סמל העיר באיזוגלה
* סמל העיר קלווריה
* סמל העיר פלונגה
* הסמל והדגל של שיאוליאי

### מדינות אחרות
טקסט=|ממוזער|217x217 פיקסלים| העין כפי שמופיעה על כף יד בדגל הקונפדרציה של קו המשווה
עין ההשגחה מופיעה בסמלים של ברסלב שבבלארוס, העיר נמן ברוסיה ווילאמוביץ בפולין. העין הייתה גם חלק מהדגל והסמל שאומץ על ידי הקונפדרציה של קו המשווה, מרד התנתקות קצר שהתרחש בשנת 1824 במחוזות הצפון-מזרחיים של ברזיל. בממלכה המאוחדת, העין הייתה חלק מסמל דיוויזיית המשמר, שנוצרה ב-1915.

באסטוניה, שטר ה-50 קרוני מציג את העין כחלק מתיאור של עוגב הצינורות של כנסיית קיינה. כמו כן, העין מוצגת גם בשטר הישן של 500 הריבניה אוקראיני.

העין נכללה בפרסום המקורי של הצהרת זכויות האדם והאזרח הצרפתית, ששאלה בנוסף איקונוגרפיה מעשרת הדיברות. באופן דומה, הסמל מופיע בעמוד הראשון של חוקת סרביה משנת 1835. בניגריה, עין ההשגחה היא חלק מסמליל שירות המכס של ניגריה. זהו גם הסמליל של תוכנית הריאליטי הפופולרית של DSTV, האח הגדול ניגריה.

## הבונים החופשיים
[טקסט=An early Masonic version of the Eye of Providence with clouds and a semi-circular glory|ימין|ממוזער| גרסה מוקדמת של עין [הבונים החופשיים, עם עננה קדושה חצי עגולה]]
כיום, עין ההשגחה מזוהה לעיתים קרובות עם הבונים החופשיים, והופיעה לראשונה כחלק מהאיקונוגרפיה הסטנדרטית של הבונים החופשיים בשנת 1797 עם פרסום הספר "המוניטור של פרימן" מאת תומאס סמית' ווב.

בשימוש זה, העין, המייצגת את עינו הרואת-כל של אלוהים, משמשת תזכורת לכך שמחשבותיה ומעשיה של האנושות נצפו תמיד על ידי אלוהים - אשר מכונה אצל הבונים החופשיים כאדריכל הגדול של היקום. בדרך כלל, תחת עין ההשגחה של הבונים החופשיים יש עננה קדושה חצי עגולה, ולעיתים היא מוקפת במשולש.

תאוריות הקשר רבות נרקמו סביב עין ההשגחה המוצגת על גבי הפירמידה הלא גמורה על סמל ארצות הברית הטוענות כי ייצוג זה מעיד על השפעתה של תנועת הבונים החופשיים בהקמת ארצות הברית. עם זאת, השימוש הנפוץ של הבונים החופשיים בעין מתוארך כ-14 שנים לאחר יצירת סמל ארצות הברית. יתר על כן, הבונה החופשי היחיד מבין חברי ועדות העיצוב השונות של הסמל היה בנג'מין פרנקלין, שרעיונותיו לחותם לא אומצו. כמו כן, ארגוני הבונים החופשיים השונים הכחישו במפורש כל קשר ליצירת החותם.

## שימוש בדת
### נצרות
[ממוזער| [פונטורמו, סינה באמאוס]]
מקורו של קשר העין עם מושג ההשגחה האלוהית מגיע מהנצרות. באיקונוגרפיה האירופית של סוף הרנסאנס, העין, המוקפת במשולש, הייתה סמל מפורש לשילוש הקדוש הנוצרי. ב-1525 צייר פונטורמו את עין ההשגחה מעל שלושה פרצופים בציורו "הסעודה באמאוס". ציורי העין מהמאה ה-17 מראים אותה לעיתים מוקפת בעננים או בקרני שמש. עין אלוהים במשולש עדיין משמשת באדריכלות כנסיות ובאמנות נוצרית כדי לסמל את השילוש הקדוש, השגחתו של האל והימצאותו בכל מקום.

עין ההשגחה מופיעה בעיקר במבנים אורתודוקסים מזרחיים, מורמונים וקתולים, ביניהם:
* קתדרלת קאזאן, סנקט פטרבורג, רוסיה
* מקדש סולט לייק, סולט לייק סיטי, יוטה
* כנסייה ישועית, מנהיים, גרמניה
* מנזר שיו-מר'ווימה, מצחתה, גאורגיה

## שימושים שונים
עין ההשגחה מופיעה רבות בתרבות הפופולרית בדרך כלל בהקשר של התייחסות לאילומינטי, במשחקי וידאו רבים, תוכניות טלוויזיה, סרטים, ספרים ואתרי אינטרנט המכילים תיאורים של העין.

### סמלים של אוניברסיטה/מכללה ולוגו של ארגונים
מספר אוניברסיטאות ואחוות אקדמיות משתמשות בעין ההשגחה בסמלים, חותמות או תגים, ביניהם:
* דלתא טאו דלתא, שבסיסה בבת'אני, וירג'יניה המערבית
* פי קאפה פסי, שבסיסה בקנונסבורג, פנסילבניה
* פי דלתא תטא, שבסיסה באוקספורד, אוהיו
* דלתא קאפה אפסילון, שבסיסה באן ארבור, מישיגן
* אוניברסיטת צ'ילה, סנטיאגו, צ'ילה
* אוניברסיטת מיסיסיפי, אוקספורד, מיסיסיפי

## גלריה

קובץ:QuoModoDeum.gif|alt=Alchemical woodcut, which reads quo modo deum ('This is the way of God'), with the All-Seeing Eye floating in the sky|חיתוך עץ אלכימי, שבו כתוב *quo modo deum* ("זוהי דרכו של האל"), עם עין רואה-כל מרחפת בשמיים
קובץ:La Gratitude's All-seeing Eye.JPG|alt=|עין רואה-כל בגמלון מבנה בסטלנבוש, דרום אפריקה
קובץ:IAO-logo.png|הסמל המקורי של משרד המודעות למידע של DARPA
קובץ:Alexander Column 2006.jpg|עין רואה-כל על עיטורי בסיס עמוד אלכסנדר
קובץ:Declaration of Human Rights.jpg|alt=|עין רואה-כל בראש הצהרת זכויות האדם והאזרח (1789), מהמהפכה הצרפתית
קובץ:ChristianEyeOfProvidence.svg|alt=A Christian version of the Eye of Providence, emphasizing the triangle representing the Trinity|גרסה נוצרית של עין ההשגחה, המדגישה את המשולש המייצג את השילוש הקדוש
קובץ:MountEcclesia 002entr.jpg|עין רואה-כל בגמלון של מקדש נוצרי אזוטרי בהר אקלסיה, קליפורניה
קובץ:Allsehendes Auge am Tor des Aachener Dom.JPG|עין רואה-כל על בשער הקתדרלה של אאכן
קובץ:Catedral De Salta Ojo de la Providencia - Salta Cathedral All Seeing Eye.jpg|עין ההשגחה על החלק החיצוני של קתדרלה בסלטה, ארגנטינה
קובץ:Eye of Providence on Altar Equipment.JPG|alt=Eye of Providence depicted on altar equipment|עין ההשגחה על ציוד מזבח, כעת במוזיאון בפאלה, קרלה, הודו
קובץ:Eye of Providence Window.jpg|עין ההשגחה בחלון ויטראז' בכנסייה הקתולית של פרנסיס הקדוש מאסיזי בפיפילד, ויסקונסין
קובץ:God eye2.jpg|alt=God Eye in West Ukraine (Ukrainian Carpathians) near Mykulychyn village|עין אלוהים במערב אוקראינה (הרי הקרפטיאנים) ליד הכפר מיקוליצ'ין. הכתובת על האבן, כתובה בניב אוקראיני ישן, "הכל יעבור אבל עין האלוהים לא פוסחת עלייך"
קובץ:Kamienna Góra, cmentarz żydowski, fragment macewy DSCF7708.jpg|עין ההשגחה בבית הקברות היהודי בקאמיינה גורה
קובץ:Wappen Jauch 2. Fassung.JPG|עין ההשגחה בסמל משפחת יאוך (מוטו: "בַּעֲצָתְךָ תַנְחֵנִי וְאַחַר כָּבוֹד תִּקָּחֵנִי", תהילים ע"ג)
קובץ:Coa Illustration All seeing eye.svg|עין הרואה-כל על צלב
קובץ:EyeOfProvidence-LvivLatinCathedral.jpg|עין ההשגחה על תקרת קפלת האפסיס בבזיליקת עליית מרים, לבוב, אוקראינה
קובץ:GODF in R.Macedonia.jpg|עין ההשגחה על ה-"ויסטינה – לה וריטה", מדליון שהונפק על ידי לשכת הבונים החופשיים בסקופיה, מקדוניה הצפונית
קובץ:Templo Masónico 14.jpg|alt=|עין ההשגחה היכל הבונים החופשיים של סנטה קרוס דה טנריפה, ספרד
קובץ:Šiauliai COA great.svg|עין ההשגחה סמל העיר שיאוליאי, ליטא


## ראו גם
* פירמידיון
* העין השלישית

## קישורים חיצוניים

## הערות שוליים

קטגוריה:מטענים הרלדיים
קטגוריה:תאוריות קשר
קטגוריה:סמלים נוצריים
השגחה